לפי מטבעות מהמאה ה-2 ואילך, המייצגות את סמל העיר שכם, מוליכות מהעיר שכם אל הר גריזים מדרגות. שרידי המדרגות מצויות עד היום בחלק העליון של ההר. במטבעות מבחינים בשתי דרכים העולות להר: מצד שמאל - המדרגות ומצד ימין - שביל לעגלות ולבהמות. בראש ההר בתל א-ראס מבנה של מקדש רומי ושורת עמודים בתחתית העיר, הקארדו של העיר - ניאפוליס הרומאית. בחפירות התברר כי היה כאן "מקדש" עם פסלו של זאוס. המקדש נבנה סמוך לחורבות מקדשם של השומרונים.
לפי עדות של עולי רגל מהעיר בורדו בצרפת בשנת 333 היו 300 מדרגות. בצילום אוויר ניתן להבחין במסלולים. היה אפשר לרדת במדרגות עד שנת 2000. המסלול עבר בחורשת אורנים וממנו נשקף מבט על העיר שכם לכל זוויותיה ועל הר עיבל הנמצא ממול.
חשיפת המדרגות התרחשה רק בשנת 1934, כאשר שיטפון גדול גרם לכך שיראו שני שרידים קדומים: מדרגות האבן מתקופת אדריאנוס קיסר שהובילו מתחתית הר גריזים עד לראשו ואת בית הכנסת השומרוני הקדום "כנשת מיה" אשר ליד "עין אל-מא" סמוך לשכם.
חורשת האורנים על הר גריזים אינה טבעית ואינה מעידה על ה"ברכה" השורה על ההר לעומת ה"קללה" השורה על הר עיבל החשוף יותר מצמחייה. היער ניטע על ידי מחלקת הייעור של ממשלת המנדט הבריטי שנטע חורש דומה, אם כי קטן יותר בהר עיבל.
בפסגה, אליהן מגיעות המדרגות, התצפית הטובה ביותר על העיר שכם למרגלותיה וסביבותיה. ביום בהיר ניתן לצפות מפסגה זו - בגובה 823 מטר מעל פני הים - על מישור החוף מארובות הפחם בתחנת החשמל בחדרה עד לתל אביב.
עזרא (פירושונים)
יעקב שחר
יעקב (יענקל'ה) שחר (נולד ב-8 באפריל 1941) הוא איש עסקים ישראלי, פילנתרופ, מבעלי "מאיר חברה למכוניות ומשאיות", בעליו ונשיאו של מועדון הכדורגל מכבי חיפה מאז שנת 1992.
ביוגרפיה.
יעקב שוכטוביץ' נולד בנס ציונה כבן זקונים של אריה שוכטוביץ', שהיה מזכיר ועד המושבה ורעייתו אסתר, שהייתה עקרת בית. בצה"ל השתתף בקורס טיס ולאחר שהודח ממנו היה מדריך ספורט בבית הספר הטכני של חיל האוויר. ב-1960 נסע עם נבחרת חיל האוויר בכדורסל לסדרת משחקים בקפריסין נגד נבחרת חיל האוויר האנגלי, אך לפני כן, לפי הנחיה כללית של ראש ממשלת ישראל דוד בן-גוריון, המחייבת נציגי מדינה לעברת את שמות משפחותיהם, שינה את שמו משוכטוביץ' לשחר, כמו אחיו הגדול.
לאחר שהשתחרר מצה"ל עסק באימון כדורסל עד גיל 30, ואז הכיר את מי שעתידה להיות בת זוגו, נילי קז, מורה לנגינה בפסנתר. שניהם הפכו לשותפים (יחד עם ישראל קז, אחיה של נילי), ב"קבוצת מאיר" שהפכה ל"מאיר חברה למכוניות ומשאיות בע"מ". החברה מייבאת לישראל את המכוניות וולוו והונדה, וכן אוטובוסים, משאיות וציוד מכני הנדסי שמייצרת וולוו. בין השנים 2002 ל-2007 שלטה החברה גם בחברת הביטוח הפניקס, עד אשר נמכרה לקבוצת דלק ברווח גדול.
מעורבות בספורט.
שחר היה שחקן כדורגל בסוף שנות ה-50 של המאה ה-20 בסקציה נס ציונה, אך כשבגר עזב את הכדורגל לטובת עסקים.
בשנות ה-80 של המאה ה-20 היה שחר הספונסר של בית"ר ירושלים ואחר כך של מכבי חיפה. בעקבות רצונו להצעיד את מכבי חיפה ואת הכדורגל הישראלי לסטנדרטים חדשים (בשנת 1992 הכדורגל הישראלי החל לשחק במסגרות האירופאיות), רכש שחר את מכבי חיפה תחת חברת "קשר ספורט" שבבעלותו וכבר בעונתו השנייה כנשיא הקבוצה זכתה באליפות ללא הפסד ליגה, ואף העפילה לשמינית גמר גביע מחזיקות הגביע האירופאי (שם הודחה מול פארמה האיטלקית בפנדלים).
ב-1996 עזבו את הקבוצה חיים רביבו ואייל ברקוביץ' לקבוצות באירופה. כרטיס השחקן של רביבו נמכר לקבוצת סלטה ויגו הספרדית ואילו זה של ברקוביץ' הושאל לסאות'המפטון האנגלית ושנה אחר כך נמכר לווסטהאם יונייטד בלמעלה ממיליון דולר. שנה מאוחר יותר, נמכר כרטיסו של סרגיי קנדאורוב לבנפיקה ליסבון תמורת 1.5 מיליון דולר.
לאחר שחרור שלושת השחקנים האלה באו 7 שנים של יובש (למעט זכייה בגביע המדינה ב-1998 והופעה מכובדת בגביע המחזיקות בשנה שאחריה). בשנים אלה נקלע שחר למספר מחלוקות כספיות, שאף הגיעו לבית המשפט, עם שחקנים כמו אייל ברקוביץ' והמאמן שפוטר גיורא שפיגל.
יעקב שחר המשיך להשקיע בקבוצה, הוא צירף לקבוצה כוכבים צעירים כמו יוסי בניון ואיגביני יעקובו. בעקבות החתמתו של אברהם גרנט זכתה חיפה בשתי אליפויות רצופות וההצלחה המשיכה גם אחרי שגרנט עבר לאמן את נבחרת ישראל, כאשר יצחק שום העפיל עם הקבוצה לשלב הבתים של ליגת האלופות. למרות מכירת כוכבי הקבוצה בניון, יעקובו וריימונדס ז'וטאוטאס, גם המאמן רוני לוי נחל הצלחה כשזכה עם הקבוצה בשלוש אליפויות ברציפות (, , ו-). לאחר כניסתם של איילי ההון ארקדי גאידמק, דניאל יאמר ואלכס שניידר לכדורגל הישראלי חל פיחות לכאורה ביכולתו של שחר להגיע להישגים, אך למרות זאת הצליחה מכבי חיפה שבבעלותו, תחת הדרכתו של המאמן אלישע לוי, לזכות באליפות בעונת שבה השקיע פחות כספים בהשוואה לעונות הקודמות, ואף להעפיל שנית לשלב הבתים של ליגת האלופות. בעונת 2010/2011 זכתה חיפה באליפות נוספת, וכך גם בעונת 2020/2021.
שחר השקיע מכספו במכבי חיפה יותר מ-150 מיליון שקלים (נכון ל-2011). בעקבות ההצלחה הרבה של מכבי חיפה הוא אף הושווה לעו"ד שמעון מזרחי (יושב ראש של מכבי תל אביב בכדורסל) ולא פעם הובע חשש שמכבי חיפה תחת הנהגתו של שחר תהפוך למקבילה של מכבי תל אביב מהכדורסל ותהנה מדומיננטיות יתר בליגה.
שחר זוכה להערכה רבה בקרב קהילת הספורט בארץ. כך למשל, בעקבות כישלונה של נבחרת ישראל להעפיל למונדיאל 2010 קרא אביעד פוהורילס לתת לשחר לקבוע מי יהיה מאמן הנבחרת וכתב עליו "שחר הוא הבודד בכדורגל הישראלי שיש משקל לדבריו, ולדרך שבה הוא מחליט. במקום הקשה והאכזר הזה, שאין בו גיבורים, הוא היחיד שהצליח להקים אימפריה. יש בו מכובדות, הוא רואה את הדברים כהוויתם, לא רואה צל הרים כהרים, לא מבטיח מה שאי אפשר לקיים. שקול, סולידי, חכם, מדויק ולעיתים גם אכזר כשצריך".
ב-7 בנובמבר 2021 צוין משחק הליגה ה-1000 של שחר כבעלי מכבי חיפה במשחק נגד עירוני קריית שמונה.
בנוסף לכדורגל, שחר תומך כספית במספר ספורטאים אולימפיים.
חיים אישיים.
שחר נשוי לנילי ולהם ילדים ונכדים. אחיין של אשתו הוא המוזיקאי יאיר קז, חבר להקת ג'ירפות.
פרשת ויקרא
פרשת וַיִּקְרָא היא פרשת השבוע הראשונה בספר ויקרא. היא מתחילה בראשית הספר, , ומסתיימת ב, לפי חלוקת הפרקים.
בחלק מהשנים קוראים את פרשת ויקרא בשבת הסמוכה לפורים, ולפיכך קוראים בה גם את הפרשייה השנייה מ"ארבע פרשיות" - פרשת זכור. יש שנים שבהן קוראים אותה בשבת הסמוכה לראש חודש ניסן, ואז קוראים בה את הפרשה הרביעית - פרשת החודש.
יש נוהגים על פי מדרש, שכשילד מגיע לגיל שבו הוא יכול להתחיל ללמוד תורה, מתחילים את לימוד המקרא בפרשת ויקרא, שהיא פרשת הקרבנות, על פי מאמר חז"ל: .
נושאים בפרשה.
הפרשה עוסקת כולה בדיני הקורבנות שמקריבים במשכן ובבית המקדש. מתוך הפרשיות שעוסקות בקורבנות מסוימים, נלמדים גם דינים כלליים לכל עבודת הקורבנות. בזה אחר זה מפורטים:
דיני העולה: קורבן שנשרף כולו על המזבח, ואינו נאכל. פרשה זו מחולקת לשלוש פרשות משנה:
דיני המנחה: קורבן הבא מן הצומח. פרשה זו מחולקת לחמש פרשיות משנה:
דיני השלמים: קורבן הנאכל לכהנים ולמקריב. פרשה זו מחולקת לשלוש פרשיות משנה:
דיני החטאת: קורבן שבא לכפר על חטא. פרשה זו מחולקת לחמש פרשיות משנה:
דיני קורבן עולה ויורד: קורבן אותו מביא הנשבע לשקר שבועת העדות, והעובר על טומאת מקדש וקודשיו ועל שבועת ביטוי. קורבן זה מיוחד בכך שסוג הקורבן משתנה בהתאם למצבו הכלכלי של האדם. פרשה זו מחולקת לשתי פרשיות משנה:
דיני קורבן אשם: קורבן שבא על חטאים מסוימים. פרשה זו מחולקת לשלוש פרשיות משנה:
תאריכי הקריאה.
השבת בה קוראים את פרשת ויקרא יכולה לחול בתשעה תאריכים שונים:
הפטרה.
ברוב השנים הפשוטות, מפטירים בספר ישעיהו, מ עד (האיטלקים והתימנים מסיימים ב, ובנוסח רומניא סיימו ב), שם נוזף ישעיהו בעם על שלא הקריבו את הקורבנות:
בשנים פשוטות מסוג הכז (18% מהשנים) קוראים את פרשת ויקרא בשבת ראש חודש ניסן, ואז קוראים איתה את פרשת החודש ומפטירים בהפטרה של פרשת החודש. בשנים מעוברות מסוג השג ויקרא נקראת עם הפטרתה הרגילה. בשאר השנים המעוברות (30% מכלל השנים), ויקרא נקראת בשבת זכור ומפטירים בה את הפטרת פרשת זכור.
פרשת בהר
פרשת בְּהַר (או בְּהַר סִינַי) היא פרשת השבוע התשיעית בספר ויקרא. לפי החלוקה לפרקים, היא מתחילה ב ומסתיימת ב.
בשנים שאינן מעוברות קוראים בדרך כלל את פרשת בהר ביחד עם פרשת בחוקותי.
נושאים בפרשה.
הפרשה מפרטת דינים והלכות כלכליים, ובהם:
תאריכי הקריאה.
השבת בה קוראים את פרשת בהר יכולה לחול בתשעה תאריכים שונים.
יחד עם פרשת בחוקותי:
בנפרד:
בארץ ישראל נפרדת ובחוץ לארץ מחוברת:
הפטרה.
האשכנזים והספרדים מפטירים ב (בק"ק פוזנא סיימו ). בהפטרה מתוארת עסקת מכירת שדה שנערכה בין ירמיהו לבין דודו חנמאל בן שלום, שסמלה את התקווה לשוב לארץ ישראל אחרי הגלות בבל. מה שהתרחש בשיבת ציון אחר 70 שנאות.
התימנים והאיטלקים מפטירים ב - (לאשכנזים ולספרדים זו הפטרת פרשת בחוקותי).
בנוסח רומניא הפטירו עד .
מה עניין שמיטה אצל הר סיני?
תורת כהנים בפתיחת הפרשה שואל דברים אלה של המדרש הובאו בידי רש"י בפירושו לפרשה, והפכו לביטוי עברי ידוע, המביע תמיהה על עניינים שאין ביניהם קשר. במשמעותו המקורית, ברש"י ובמדרש, הוא מוסב על פסוקיה הראשונים של הפרשה, אשר עוסקים במצוות השמיטה, אך מקפידים לציין שהדברים נאמרו בהר סיני: